30/09/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Administración Industrial
Resolución do 27 de setembro de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Cambre (núm. Expte: IN407A 2022/198-1).

Visto o expediente para o outorgamento de autorización administrativa previa e de construción da instalación eléctrica que a seguir se cita: - Solicitante: Vectura Development Spain, SL NIF: B42846733 - Enderezo Social: Rúa Velázquez, 64 -4º esquerda -28001 Madrid - Título: Proxecto eléctrico de media tensión para novo centro de seccionamento de compañía 15 kV para nave loxística. - Situación: Rúa Marconi – Polígono Espírito Santo – Cambre (A Coruña) - Descricións técnicas: Nova instalación eléctrica de alta tensión composta por: - Liña de media tensión soterrada de 15 kV, con inicio e fin en empalmes proxectados entre o centro de seccionamento 15CTG1 e o centro de transformación 15CHB3 na LMT existente SMC706, propiedade da empresa distribuidora, e con entrada e saída no centro de seccionamento proxectado, condutor RHZ1 2OL 12/20 kV, 240 mm2 Al, lonxitude 8 m. - Centro de seccionamento en edificio prefabricado, composto por tres celas de liña e unha de servizos auxiliares (24 kV, 400 A, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente primeiro e Conselleiro de Economía, Industria e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña,27 de setembro de 2022 O xefe territorial Isidoro Martínez Arca